burgasdotpro/wikipedia huggingface dataset:
Majstrovstvá Európy v bejzbale 2014

Majstrovstvá Európy v bejzbale 2014 boli v poradí 33. Majstrovstvá Európy v bejzbale mužov, ktoré organizuje Európska bejzbalová konfederácia (CEB). Konali sa v piatich českých a nemeckých mestách: Blansko, Brno, Ostrava, Třebíč a Regensburg, od 12.21. septembra 2014, za účasti 12 tímov. Prvýkrát organizovali európsky šampionát dve krajiny. Nemecko predtým samostatne hostilo turnaj štyrikrát, v rokoch 1957, 1969, 2001 a 2010; Česko v roku 2005. Svoj 21. titul získalo , ktoré vo finále zvíťazilo nad obhajcom titulu z .
Rozhodnutie o udelení organizácii ME 2014 Česku padlo na zasadnutí technickej komisie CEB v septembri 2012. Nemecký Regensburg sa pridal až v júli 2013.
Kvalifikácia.
Pozn: Číslo v zátvorke udáva aktuálne umiestnenie vo svetovom rebríčku IBAF v roku 2014.
Výsledky.
Základné skupiny.
Skupina A.
Regensburg
Skupina B.
Ostrava
2. fáza.
Skupina o 9.12. miesto.
Třebíč
Finálová skupina.
Brno
Eva Švankmajerová

Eva Švankmajerová (* 25. september 1940, Kostelec nad Černými lesy† 20. október 2005, Praha) bola česká výtvarníčka, poetka a prozaička.
Od roku 1970 členka Surrealistickej skupiny, známa svojimi surrealistickými obrazmi, knihami a filmami aj v zahraničí. Na filmovej tvorbe spolupracovala so svojím mužom Janom Švankmajerom, ale aj ďalšími režisérmi (medzi inými s Evaldom Schormom, Jaromilom Jirešom a Jurajom Herzom).
Je držiteľkou celkom 5 Českých levov - za najlepší výtvarný počin za filmy "Lekce Faust" a "Šílení", za najlepšie výtvarné riešenie za film "Otesánek" a za najlepší filmový plagát k filmom "Otesánek" a "Šílení".
Vo výtvarnom umení na seba upozornila v šesťdesiatych a sedemdesiatych rokoch "emancipačným cyklom" - variáciami na známe obrazy, na ktorých nahradila ženské postavy mužskými.
Syn manželov Švankmajerových Václav Švankmajer je autorom animovaných filmov.
Evald Schorm

Evald Schorm (* 15. december 1931, Praha† 14. december 1988, Praha) bol český filmový a divadelný režisér.
Pochádzal z roľníckej rodiny, potom, čo jeho rodine komunisti zabavili majetok, pracoval v robotníckych profesiách. Počas svojej základnej vojenskej služby spieval v Armádnom umeleckom súbore Víta Nejedlého, v roku 1957 sa vďaka istému politickému uvoľneniu dostal ku Karlovi Kachyňovi k štúdiu réžie na FAMU.
Patrí do tzv. Novej vlny českého filmu z počiatku 60. rokov 20. storočia a je všeobecne považovaný za veľmi výraznú a mimoriadnu tvorivú osobnosť českého filmu i divadla. Prevažná časť z jeho piatich hraných snímok zo 60. rokov skončila na mnoho desiatok rokov v trezore a nesmela sa vôbec premietať. Po roku 1968 mu v dôsledku normalizácie bolo zakázané točiť (bolo mu vtedy dovolené iba dotočiť snímku režiséra Vojtěcha Jasného "Psi a lidé"), venoval sa iba divadelnej réžii. Pôsobil v celej rade popredných českých divadiel, režíroval aj v zahraničí. Významná bola aj jeho práca pre pražskú Laternu magiku. Po dvadsaťročnom zákaze natáčania filmov mu bol povolený film "Vlastně se nic nestalo", ktorého premiéry sa už on sám nedožil.
Po Evaldovi Schormovi je pomenované pražské kino Evald.
Judy Holliday

Judy Holliday, vlastným menom Judith Tuvimová (* 21. jún 1921, New York, New York, USA – † 7. jún 1965, New York, New York, USA) bola americká herečka. 
Roku 1950 získala Oscara za ženský herecký výkon v hlavnej úlohe, a to v snímke "Born Yesterday". Za rovnakú rolu dostala aj Zlatý glóbus. Ďalší Zlatý glóbus dostala za film "The Solid Gold Cadillac" v roku 1956.
Svoju prvú veľkú hollywoodskú rolu dostala na príhovor Katharine Hepburnovej a Spencera Tracyho v ich komédii "Adam's Rib". Bola za ňu nominovaná v kategórii vedľajších rolí na Zlatý glóbus. Po oscarovom "Born Yesterday" sa do sŕdc divákov zapísala tiež v romantických komédiách s Jackom Lemmonom "It Should Happen to You" a "Phffft!"
V roku 1952 bola vypočúvaná v americkom Senáte tzv. McCarranovou komisiou pre podozrenie zo sympatií ku komunizmu. Dostala trojročný zákaz činnosti v televízii a rozhlase, filmy však mohla točiť ďalej.
Dívka havířka / Azbuk

Dívka Havířka / Azbuk (1978) je SP platňa Karla Kryla. Vyšla v Kanade vo významnom exilovom vydavateľstve ’68 Publishers.
"...Bola to jedna z najradostnejších prác, akú som ako redaktor Sixty-Eight Publishers, Corp. zažil. Karel dodal rukopis knihy "(Z pod stolu) Sebrané spisy" s príslušnými ilustráciami a ja som dostal nápad: kniha zachytávala dve stránky Krylovho talentu: piesňové texty a kresliarsky um. Ľudia ho však poznali predovšetkým ako speváka. Dáme teda dohromady malú platňu, štyridsaťpäťku, pre ktorú Karel vyberie dve pesničky a naspieva ich.
A projekt ma inšpiroval k ešte jednému nápadu. Kryl až doteraz všetko spieval s doprovodom vlastnej gitary a mne, odchovancovi bigbandového swingu, pripadal spevák s gitarou akosi nehotová vec. Takže som si zaumienil, že skúsime, ako bude Kryl znieť s doprovodnou kapelou. A Karel súhlasil.
Hudobných skupín sme mali v Toronte viac: môjmu srdcu najbližšie bol súbor "Ed Vokurka and His Swing Strings". Bola to dobrá kapela, Ed Vokurka hral na husle štýlom legendárnych hráčov na ten v jazze vzácny nástroj, ako boli Joe Venuto alebo Stéphane Grappelli, a basista súboru, Stan Zadák, bol kedysi v Prahe medzi "swingármi" veľmi populárny ako "Fatty" Zadák. V Kanade sa vypracoval medzi najlepších hráčov svojho nástroja a nájdete ho v knihách o kanadskom jazze.
Experiment sa podaril, Karel Kryl vybral dve piesne, ""Dívku havířku" a "Azbuka"" a v štúdiu Slobodnej Európy v Mníchove nahral na plejbek svoj hlas. Ja, a snáď aj čitatelia, sme mali radosť. Kniha sa rýchlo vypredala, a tak sme Kryla požiadali o ďalšiu. Súhlasil - pod jednou podmienkou. Že mu medzitým vydáme jeho vážnu poéziu..."
Projekt Elliniko

Projekt Elliniko, je plán rozšírenia mesta Atény vybudovaním rozsiahlej novej mestskej štvrti na mieste pobrežnej časti aténskej štvrte Elliniko a tiež na bývalom, uzatvorenom aténskom letisku v tejto štvrti. 
Ide o architektonický megaprojekt s investíciou viac ako 7 miliard eur a jedná sa tak o najväčšiu stavebnú investíciu v Európe. Na financovaní sa podieľajú najmä súkromní investori (grécki aj zahraniční), ale je zastúpená aj grécka vláda. Najväčším investorom je grécka spoločnosť Lamda Development. Tento projekt tiež obsahuje vybudovanie 400 hektárového parku, ktorý bude väčší ako mewyorský Central Park (ten má 350 hektárov) a tiež bude najväčším parkom v Európe. Bude tu tiež vybudovaná promenáda a pláže pri mori, obchodné centrá, metro, električková trať, lodný prístav, kultúrne inštitúcie, podmorský park, športové parky (okrem iného aj hokejový štadión). Súčasťou projektu bude aj mrakodrap s názvom "Marina Resedential Tower", ktorý bude zároveň prvým mrakodrapom v seizmicky nepokojnom Grécku. 
Vláda a súkromní investori sa výstavbou tohto projektu snažia zlepšiť hospodársku situáciu Grécka a zvýšiť turistický ruch, ako aj rozvoj aténskej ekonomiky. Pri budovaní nového Ellinika sa predpokladá potreba pracovných miest pre 50 000 ľudí, čo výrazne pomôže znížiť vysokú nezamestnanosť.
Omezená seuverenita / Jedůfka

Omezená seuverenita / Jedůfka (1986) je SP platňa Karla Kryla. Vyšla v Kanade vo významnom exilovom vydavateľstve ’68 Publishers.
"...Druhú knihu svojich textov "Z mého plíživota", dal ilustrovať Ivanovi Steigerovi, ktorý nám úplne na začiatku našich snáh, urobil krásne logo. A Karel súhlasil, že opäť vyberie dve piesne a my sa postaráme o orchestrálny sprievod. Tou dobou bol už v exile Jaroslav Jeroným Neduha, zakladateľ skupiny Extempore, ktorý sa preslávil najmä rockovou operetou ""Milá čtyř viselců", ktorú uviedol na V. Pražských jazzových dňoch v Lucerne. Samozrejme sa hlboko znepáčil školdozorcom nad kultúrou a nasledoval Kryla na Západ, do Viedne. V štúdiu Slobodnej Európy v Mníchove natočili, tentokrát spolu, dve piesne, "Omezenou suverenitu" a "Jedůfku"".
Aj kniha "Z ​​môjho plíživota" rýchlo z nášho skladu zmizla..."
Carmina resurrectionis

Carmina resurrectionis (Piesne zmŕtvychvstania) je EP platňa Karla Kryla z roku 1974, ktorú si aj sám financoval. Vyšla v Nemecku na labele Caston.
Vznik albumu.
"Zvukový záznam bol zhotovený na prianie autora prepisom EP platne z roku 1974. Originálny zvukový záznam sa nezachoval." Toľko Bonton k EP platni Karla Kryla... Je len dobré, že Kryl dal prednosť dobovej autenticite pred technickou dokonalosťou.
Karel Kryl a biblické texty.
Kryl sa biblickými textami inšpiroval často ("Děkuji", "Jidáš", "Zapření Petrovo", "Žalm 71", "Žalm 120").
Tajomstvá

Tajomstvá je druhý sólový štúdiový album slovenskej speváčky Katky Knechtovej. Album vyšiel 13. februára 2012, v nahrávacej spoločnosti Universal Music.
Album obsahuje celkovo jedenásť skladieb. Bol nahraný v dvoch jazykových verziách. V anglickej verzii určenej pre zahraničné hudobné trhy, dostal tento album názov "Love and Regret". Producentsky sa na ňom podieľala Katarína Knechtová spoločne s Christianom Eignerom, ktorý už spolupracoval ako producent a spoluautor viacerých nahrávok skupiny Depeche Mode. Autormi textov na albume sú Rasťo Kopina a Vlado Krausz.
Bejzbal na Ázijských hrách 2014

Bejzbal na Ázijských hrách 2014 bol bejzbalový turnaj v rámci multišportového podujatia Ázijských hier 2014. Konal sa v meste Inčchon, v Kórejskej republike od 22.28. septembra 2014, za účasti 8 mužských tímov. Bejzbalový turnaj sa na hrách organizuje oficiálne od roku 1994 a toto bolo jeho 6. vydanie. Zápasy sa hrali na 2 štadiónoch: Munhak Baseball Stadium a Mokdong Baseball Stadium. Víťazom sa stalo družstvo , ktoré vo finále zvíťazilo nad .
Účastníci.
 Číslo udáva umiestnenie vo svetovom rebríčku IBAF v roku 2014.
Majstrovstvá Európy v inline skater hockey mužov 2014

Majstrovstvá Európy v inline skater hockey mužov 2014 boli v poradí 18. Majstrovstvá Európy v inline skater hockey mužov, ktoré organizuje Medzinárodná federácia inline skater hockey (IISHF). Konali sa od 12.14. septembra 2014 v meste Kaarst, v spolkovej krajine Severné Porýnie-Vestfálsko, v Nemecku, za účasti 6 tímov. Nemecko bolo organizátorom európskeho šampionátu mužov štvrtýkrát, keď predtým hostilo turnaj v rokoch 1997, 1999 a 2005, z toho v rokoch 1997 a 2005 práve v Kaarste. Titul obhájilo domáce Nemecko, ktoré vo finále zvíťazilo po predĺžení nad Dánskom.
Zápasy sa odohrali v aréne Stadtparkhalle s kapacitou 1 000 divákov, ktorý je domovskou arénou miestneho hokejového klubu Crash Eagles Kaarst. Zápasy o 5. miesto sa hrali na 2 polčasy po 20 minút, všetky ostatné zápasy klasicky na 3 tretiny po 15 minút.
Shelley Winters

Shelley Winters, vlastným menom Shirley Schrift (* 18. august 1920, St. Louis, Missouri, USA† 14. január 2006, Beverly Hills, Kalifornia) bola americká herečka. 
Dvakrát získala Oscara za výkon vo vedľajšej úlohe, v roku 1959 za rolu Petronelly Van Daanovej vo filme "The Diary of Anne Frank" a v roku 1965 za rolu Rose-Ann D'Arceyovej vo filme "A Patch of Blue". Za vedľajšiu rolu získala tiež Zlatý glóbus v roku 1972 za film "The Poseidon Adventure" ("Dobrodružstvo Poseidona"). V roku 1964 získala cenu Emmy za vystupovanie v "Bob Hope Presents the Chrysler Theatre". K jej ďalším známym filmom patrili "Lolita" Stanleyho Kubricka, alebo romantická komédia "Alfie". V neskorších rokoch ju diváci mohli vidieť napríklad ako starú matku v sitcome Roseanne. 
Bola štyrikrát vydatá, jej druhým manželom bol taliansky herec Vittorio Gassman, tretím potom herec Anthony Franciosa. 
Bola členkou Demokratickej strany.
Jacques Tati

Jacques Tati, vlastným menom Jacques Tatischeff, (* 9. október 1907, Le Pecq, Francúzsko - † 5. november 1982, Paríž) bol francúzsky režisér, scenárista, herec a komik. 
Životopis.
Bol francúzsko-rusko-holandsko-talianskeho pôvodu. Jeho otec Georges Emmanuel Tatischeff, narodený v roku 1875 v Paríži, bol synom Dimitrie Tatischeffa, ruského ambasádora v Paríži, a Francúzky Rose Anathalie Alinquantovej. Jeho matka Marcelle Claire van Hoffová bola taliansko-holandského pôvodu.
Ako herec začínal v krátkych filmoch, neskôr sa rozhodol okrem hrania aj režírovať. Jeho režisérskym debutom bol krátky film "L’école des facteurs" v roku 1947, kde vytvoril postavu poštára Françoisa. Táto postava sa objavila aj o dva roky neskôr v Tatiho prvom celovečernom filme "Jour de fête". O štyri roky neskôr, v roku 1953, prichádza s ďalším celovečerným filmom "Prázdniny pana Hulota" ("Les vacances de Monsieur Hulot") v ktorom sám stvárňuje hlavnú postavu milého pána Hulota (výsl. [Ilot]), ktorá ho neskôr preslávila po celom svete. V roku 1958 natočil komédiu "Mon oncle", ktorá bola nominovaná v kategórii Najlepší zahraničný film na Oscara. Ďalším jeho celovečerným filmom bol "Playtime" v roku 1967, ktorý ale úspech filmu "Mon oncle" nedosiahol. V roku 1971 sa objavil v snímke "Trafic", ale ani touto snímkou jeho jemný humor neporazil súdobé dynamické komédie. Naposledy si zahral v roku 1974 vo filme "Parade".
Kill for Satan

Kill for Satan (doslova "Zabi pre Satana") je prvý radový album nórskej black metalovej skupiny Tsjuder z roku 2000 (Drakkar Productions). Obsahuje 9 skladieb, jedna z nich je inštrumentálna.
Teach Children to Worship Satan

Teach Children to Worship Satan (doslova "Učte deti uctievať Satana") je tretie EP švédskej black metalovej skupiny Dark Funeral z roku 2000 (No Fashion Records). Obsahuje 5 skladieb, 4 z nich sú coververzie iných kapiel.
Summer

„Summer“ je skladba škótskeho hudobníka Calvina Harrisa, vydaná dňa 14. marca 2014 ako hlavný singel z jeho nadchádzajúceho albumu. Súvisiace hudobné video režíroval Emil Nava a premiéru malo dňa 6. apríla 2014. Vo videu je v cameo roli anglický herec Jason Statham.
Skladba debutovala na 1. mieste v rebríčku UK Singles Chart a stala sa stak jeho šiestym singlom na 1. mieste. V USA sa do júla 2014 predalo viac ako 1 milión kópií singlu „Summer“.
Harris, podobne ako v predchádzajúcom hite „Feel So Close“, bol aj v skladbe „Summer“ vokalistom.
Miroslav Lacký

 
 
 
Miroslav Lacký (* 4. september 1943, Ostrava — 31. január 2023) bol český hokejový brankár a česko-slovenský reprezentant.
Športová kariéra.
Ako mladý chlapec sa venoval najprv futbalu. S hokejom začínal na rozdiel od väčšiny špičkových hráčov pomerne neskoro ako šestnásťročný. Počas dorasteneckých rokov sa vyučil za inštalatéra vo VŽKG, kde zároveň hral hokej za Vítkovice. Začínal ako útočník na pravom krídle, ale ešte v dorasteneckom veku ho tréneri preradili na post brankára. Takmer celú klubovú kariéru v najvyššej súťaži strávil v Tesle Pardubice, kde odchytal osem sezón.
Bol dvojnásobným účastníkom MS a ME (v Štokholme 1969 a 1970), kde získal bronzové medaily.
Aktívnu športovú kariéru ukončil v tíme Baník ČSA v Karvinej, ktorá sa stala aj miestom jeho bydliska.
KTM-30

KTM-30 (podľa unifikovaného označenia 71-630) je prototyp ruskej električky, navrhnutej a vyrobenej spoločnosťou UKVZ. Na verejnosti sa prvýkrát objavila 20. augusta 2006.
Ide o tojčlánkový, obojsmerný a zo 70 % nízkopodlažný vozeň. Osobám so zníženou pohyblivosťou sú k dispozícii dve nájazdové rampy. V električke je 58 miest na sedenie, ktoré sú usporiadané pozdĺžne. Električka je navrhnutá pre rýchlodrážnu premávku v Moskve. Tam sa nachádza tiež jediný prototyp, ktorý je deponovaný vo Vozovni Krasnopresnenskoje.
Papyllon

Papyllon je štvorčlenná hudobná skupina z Prešova založená v roku 2010, kedy vyhrali súťaž mladých talentov prešovský Liverpool. V priebehu roka 2011 vydali svoje demo, ktoré pokrstili v prešovskom klube Pumpa. V roku 2012 vydali dva oficiálne single „Waves“ a „Smiles“. V roku 2015 vydali EP "Sink or Swim", ku ktorého úvodnej skladbe „Harmful“ natočili videoklip. Popri tom veľa hrajú doma aj v zahraničí a majú za sebou vystúpenia na festivaloch ako napr. Rock for People alebo Grape.
EP "Sink or Swim" tvorí päť skladieb – „Harmful“, „Sink or Swim“, „Second Minute Second Second“, „Waves“, a „Marble“. EP sa nahrávalo v prešovskom štúdiu UMPAX pod producentskou taktovkou Martina Migaša. V roku 2017 kapela vydala svoj debutový album s rovnomenným názvom - Papyllon. Hudobne sa kapela posunula s tzv. britského indie rocku ku viac rôznorodejšiemu štýlu, ktorý v sebe mixuje prvky rocku, popu, elektorniky a jazzu. Kapela z tohto albumu vydala zatiaľ dva single "Seventeen, baby" a "Never felt so pure".
KTM-2

KTM-2 bol typ sovietskej jednosmernej dvojnápravovej a dvojdverovej električky. KTM-2 bolo označenie motorového vozňa súpravy; za neho bol zvyčajne zapriahnutý ešte vlečný vozeň s označením KTP-2 (КТП-2). Vozne koncepčne vychádzali zo svojho predchodcu, typu KTM-1.
Električky tohto typu vyvinul závod UKVZ v roku 1957; o rok neskôr opustil brány závodu prvý prototyp. Medzi rokmi 1960 a 1969 potom prebiehala výroba sériovo (tieto série sa samozrejme líšili; zmienn sa dočkal hlavne interiér). KTM-2 jazdili napríklad v Odese, Kolomne či Charkove ešte v 80. rokoch; definitívne skončili v roku 1987. Nástupcom sa stali KTM-5, ktoré boli už vhodnejšie a lepšie vyhovovali mnohým nárokom (predovšetkým vďaka tomu, že boli štvornápravové).
Čierna éra

Čierna éra bola prešovská hudobná hip-hopová skupina pôsobiaca v hudobnom éteri od roku 1999. Významnejšie sa ale dostala do povedomia až vydaním demo nahrávky "Postavím si dom" z roku 2003. Skupinu tvorili 5 členovia a to: Norma, Dávid, Braňo (Bronek), Koli a DJ Nula. Spoločne na poslednom vydanom albume "Repu hra" z roku 2005 so skupinou spolupracovala aj skupina DeCeSta ktorú tvorili MC Citron a Shimo.
Túžba tela

Túžba tela () je americká telenovela z produkcie spoločnosti Telemundo v rokoch 2005 – 2006, napísaná Juliom Jimenézom. V hlavných úlohách hrajú Mario Cimarro, Lorena Rojas a Andrés García, vo vedľajších úlohách Erick Elias, Vanessa Villela, Diana Osorio a ako hlavná záporná postava Martín Karpan. Telenovela je remakom telenovely "En cuerpo ajeno" z roku 1992.
Dej.
Túžba tela rozpráva príbeh Pedra José Donosa, bohatého muža, ktorý vo svojich sedemdesiatich rokoch už dosiahol všetko, čo si zaumienil, vrátane lásky Isabel Arroyovej, mladej a atraktívnej ženy. Nanešťastie, zásahom osudu Pedro José náhle zomiera na infarkt v rovnakom čase ako mladý roľník menom Salvador Cerinza. Duša Pedra José Donosa sa však odmietne vzdať všetkého, čo na tomto svete zanechal a prevtelí sa do tela predčasne zosnulého Salvadora Cerinzu.
Vďaka novej príležitosti, ktorú mu život dal, sa Pedro José vracia, hľadajúc všetko, čo stratil, bez toho aby tušil, čo všetko odhalí. Nezvyčajný a tajomný návrat Pedra Josého, teraz už v tele mladíka, spustí sériu udalostí, pri ktorých vyjdu na povrch mnohé tajomstvá, pravdy a klamstvá.
Takto Pedro José zistí, že Isabel Arroyová bola milenkou jedného z jeho verných zamestnancov Andrésa Coronu, že jasnovidka Gaetana Charryová je podvodníčka, ktorá nedisponuje vlastnosťami, ktorými sa prezentovala, že jeho svokra Nina Arroyová a jej sestra Rebeca Macedová sú ziskuchtivé ženy a že Walter, komorník, o ktorého sa staral, k nemu v skutočnosti prechovával hlbokú nenávisť.
Vďaka novým podmienkam sa Pedro José utvrdí v dôvere k Abigail, jeho vernej gazdinej a jej synom Antoniovi a Simonovi, takisto ako k Valerii, milej a láskavej sesternici Isabel. Vinní alebo nevinní – nikto nebude môcť utiecť pred znepokojivou prítomnosťou tohto cudzinca, ktorý prišiel, aby si vyrovnal účty s nepriateľmi a ochránil tých, ktorí ho mali vždy radi.
Satanic Warmaster

Satanic Warmaster je fínska black metalová skupina z mesta Lappeenranta v južnom Fínsku. Bola založená v roku 1998 Laurim Penttiläom (prezývka Satanic Tyrant Werwolf). Vo svojich textoch sa zaoberá satanizmom a vojnovými motívmi.
Cayenne (obvod)

Cayenne je obvod vo francúzskom zámorskom departemente a regióne Francúzska Guyana. Člení sa ďalej na 16 kantónov a 14 obcí.
Saint-Laurent-du-Maroni (obvod)

Saint-Laurent-du-Maroni je obvod vo francúzskom zámorskom departemente a regióne Francúzska Guyana. Člení sa ďalej na 3 kantóny a 8 obcí.
Elektrický rušeň 182

Elektrický rušeň 182 (predtým E 669.2, továrenské označenie Škoda 59E) je rušeň určený pre nákladnú dopravu na jednosmernej napájacej sústave 3 kV. Tento rad vychádza z rušňov radu 181, oproti ktorým sú urobené len drobné úpravy, napríklad zníženie hmotnosti o 4,2 tony a zmenšenie rázvoru podvozkov.
Prevádzka.
Od septembra 2008 sú všetky rušne tohto radu u ČD Cargo sústredené v SOKV Ostrava, pričom prevádzka tohto radu je výrazne obmedzovaná z dôvodu nepriaznivého vplyvu na koľajový zvršok. Zvyšné rušne slúžia najmä na postrk cez česko-slovenskú hranicu, prípadne v okolí Ostravy, môžu však byť nasadzované aj na iné výkony. Vyradené rušne sú prenajímané poľským, slovenským, ale aj českým dopravcom. Jeden stroj má v prenájme Lokorail, dva mala prenajaté spoločnosť Bratislavská regionálna koľajová spoločnosť, po ukončení nájmu však prešli do prenájmu spoločnosti ODOS. Väčšina strojov je ale upravovaná pre prevádzku v Poľsku pre spoločnosť CTL Logistics.
Na slovensku bol tento rad prevádzkovaný spoločnosťou ZSSK Cargo do roku 2006, kedy boli zvyšné rušne zrušené a predané rôznym záujemcom. Väčšina ich skončila opäť v Poľsku, iba stroj 182.166 získala spoločnosť ODOS. Jedinou výnimkou sa stal rušeň 182.063, ktorý však bol preznačený na 183.044.
Adolf Erik Nordenskiöld

Nils Adolf Erik Nordenskiöld (* 18. november 1832, Helsinki, Fínsko – † 12. august 1901, Dalbyö, Švédsko) bol fínsko-švédsky botanik, geológ, mineralóg, kartograf a cestovateľ. 
Pochádzal zo švédsko-fínskeho šľachtického rodu. Narodil sa na území dnešného Fínska, ktoré bolo v tej dobe súčasťou Ruskej ríše, a pre svoje politické aktivity musel odísť do politického exilu do Švédska, kde sa stal aj poslancom parlamentu. V rokoch 18781879 viedol známu expedíciu Vega, počas ktorej ako prvý zdolal Severovýchodnú cestu a došlo tak k historicky prvému oboplávaniu eurázijského kontinentu. More Laptevovcov bolo pôvodne nazývané jeho menom, Nordenskiöldovo more (море Норденшельда).
Majstrovstvá sveta v basketbale mužov 1990

Majstrovstvá sveta v basketbale mužov 1990 boli v poradí 11. Majstrovstvá sveta v basketbale mužov, ktoré organizuje Medzinárodná basketbalová federácia (FIBA). Konali sa v šiestich argentínskch mestách: Buenos Aires, Córdoba, Rosario, Salta, Santa Fe a Villa Ballester od 8. august20. augusta 1990, za účasti 16 tímov. Nováčikom turnaja bolo iba družstvo Venezuely. Argentína bola organizátorom svetového šampionátu mužov druhýkrát, predtým hostila hneď prvý turnaj v roku 1950. Finálové zápasy sa hrali aréne Luna Park s kapacitou 16 000 divákov. Svoj tretí a zároveň posledný titul získala , ktorá vo finále zvíťazila nad .
Steve Redgrave

Sir Steven Geoffrey Redgrave (* 23. marec 1962, Marlow, Spojené kráľovstvo) je bývalý britský veslár. 
Ako držiteľ piatich zlatých olympijských medailí, ktoré vybojoval na piatich po sebe idúcich olympijských hrách je najúspešnejším britským olympionikom.. Je tiež deväťnásobným majstrom sveta. 
Prvé zlato vybojoval vo štvorveslici s kormidelníkom na olympijských hrách v Los Angeles roku 1984 (s Martinom Crossom, Adrianom Ellison, Andy Holmesom, Richardom Budgettem). V Soule 1988 získal zlato na dvojveslici bez kormidelníka (s Andy Holmesom). V Barcelone 1992 zlato na dvojveslici obhájil, tentoraz vo dvojici s Matthewom Pinsentom, s ktorým vybojovali rovnaké zlato i v Atlante 1996. Posledné zlato si pripísal v Sydney roku 2000 na štvorveslici bez kormidelníka (s Matthew Pinsent, Timom Fosterom a Jamesom Cracknell). Majstrom sveta bol v rokoch 1986, 1987, 1991, 1993, 1994, 1995, 1997, 1998 a 1999. 
V roku 2001 ho kráľovná Alžbeta II. povýšila do rytierskeho stavu.. V roku 2002 ho zvolili za 36. najväčšieho Brita všetkých čias.
Michael Crawford

Michael Crawford, vlastný menom Michael Patrick Smith, (* 19. január 1942, Salisbury, Spojené kráľovstvo) je anglický herec a spevák. 
Venuje sa najmä divadelnému muzikálu, často vystupoval na Broadwayi. K jeho najslávnejším divadelným predstaveniam patrí Fantóm opery (1986-1991) pod vedením Andrewa Lloyda Webbera, za rolu Fantóma získal prestížne ceny Tony Award i Laurence Olivier Award. V televízii ho preslávil sitkom BBC "Some Mothers Do 'Ave 'Em". K najznámejším filmom patrí "Barnum", alebo "Condorman". 
V roku 2002 sa umiestnil na 17. mieste v ankete o najväčšieho Brita všetkých čias.
Do What U Want

 
“Do What U Want” je druhý oficiálny singel americkej speváčky Lady Gaga z jej tretieho štúdiového albumu "ARTPOP". Vyšiel 21. októbra 2013, pôvodne ako promo singel. V piesni hosťuje známy R&amp;B spevák R. Kelly. Na piesni sa autorsky aj producentsky podieľala Gaga v spolupráci s DJ White Shadow. Autorsky sa ďalej podieľal aj hosť v piesni R. Kelly, Martin Bresso a William Grigahcine. Po pár hodinách od vydania sa singel dostal na prvé miesta na iTunes v 83 krajinách sveta, čo je nový rekord. Po úspešnosti vystúpenie v The Voice s Christinou Aguilera vytvoril DJ White Shadow verziu piesne s Gagou a Christinou.
O piesni.
Pôvodne singel vyšiel iba ako promo singel k albumu, ale kvôli jeho obrovskému úspechu sa Gaga rozhodla z neho urobiť druhý oficiálny singel namiesto pôvodne plánovanej skladby Venus. Text piesne je o kritike voči speváčke a dáva ňou najavo, že je jej to jedno a ľudia si môžu hovoriť čo chcú. Singel začal vznikať v čase, keď Gaga vystupovala na Európskej časti jej turné Born This Way Ball. Singel mal veľký úspech ako u fanúšikov, tak u kritikov. Niektorí aj písali, že jej vokály v piesni znie ako vokály Tiny Turner a Christiny Aguilera. Obsahuje prvky 80. rokov s modernými beatmi.
Videoklip.
Hudobné video natáčal na začiatku novembra Terry Richardson a kvôli dodnes nie celkom jasným okolnostiam nebolo nikdy vydané. 19. júna 2014 portál TMZ zverejnil niekoľko záberov z videoklipu.
Živé vystúpenia.
Prvýkrát singel predviedla 27. októbra 2013 v britskom X-Factore spolu s propagačným singlom albumu Venus. 8. novembra 2013 sa vysielala epizóda britskej relácie The Graham Norton Show, kde Gaga opäť vystúpila s Do What U Want a Venus. Singel Gaga prvýkrát v USA predstavila na ArtRave, teda jej vystúpení na oslavu albumu. Spoločne s R. Kelly ho predviedli aj 16. novembra 2013 v programe Saturday Night Life a potom 24. novembra na odovzdávaní cien American Music Awards. Singel predviedla aj v Londýne na vianočnom koncerte Jingle Bell Ball. Spolu s Christinou Aguilera tento singel predviedli v americkej hudobnej súťaži The Voice.
Maxx

Maxx bola nemecká eurodance hudobná skupina pôsobiaca v rokoch 1993 až 1995. Celosvetový úspech získala najmä vďaka skladbám „Get-A-Way“ a „No More (I Can’t Stand It)“.
Skupina zaznamenala veľký úspech ich prvým singlom „Get-A-Way“ z roku 1993 ktorý dosiahol viac ako 400 000 predaných kusov v Nemecku kde zároveň získala zlaté ocenenie. Celkovo skladba v Európe zaznamenala vysoký predaj okolo 1 100 000 kusov a umiestnila sa taktiež na vysokých rebríčkoch v hitparádach ako napríklad na 11. mieste v Nemecku, na 5. mieste v Spojenom kráľovstve, Rakúsku, Švédsku a Holandsku a na 10. mieste v Švajčiarsku a Nórsku. Po úspechu tejto skladby bol vydaný album "To the Maxximum" z roku 1994, ktorý obsahoval skladby ako „No More (I Can’t Stand It)“ alebo „You Can Get It“ ale ich predaj nebol natoľko úspešný. Posledným vydaným singlom bola skladba „Move Your Body“ v roku 1995.
Histadrut

Histadrut (: הסתדרות, doslova „Federácia“, celým názvom Všeobecná federácia pracujúcich v zemi Izrael, : ההסתדרות הכללית של העובדים בארץ ישראל, "ha-Histadrut ha-Klalit šel ha-Ovdim be-Erec Jisrael") je izraelský odborový zväz so sídlom v Tel Avive s počtom 650 tisíc členov. Bol založený v decembri 1920 v Haife ako židovský odborový zväz, ktorého cieľom bolo „zaistiť prácu, družstevné zásobovanie, učňovské školenie a vzdelávanie.“ 
V čase svojho založenia v roku 1920 mal Histadrut približne 4400 členov a o dva roky neskôr 8394 členov, bola to však len polovica židovskej robotníckej triedy v Palestíne. K roku 1927 však už šlo o 25 tisíc členov, čo bolo 75 % všetkých židovských pracujúcich v Palestíne.
Prostredníctvom svojej ekonomickej vetvy "Chevrat ha-Ovdim" (doslova „Spoločnosť pracujúcich“) Histadrut vlastnil a prevádzkoval množstvo podnikov, vrátane najväčších izraelských priemyslových konglomerátov, ako aj najväčšiu izraelskú banku ha-Poalim. Histadrut poskytoval aj komplexný systém zdravotnej starostlivosti Klalit. V roku 1924 založil mládežnícke hnutie, dnes známe pod názvom ha-Noar ha-oved ve-ha-lomed, ktoré okrem iného pomáhalo zakladať židovské osady.
Histadrut mal významné postavenie aj na mediálnom trhu. Vydával denník Davar (od roku 1925) a pre potreby nových imigrantov i denník Omer (od roku 1950) tlačený vrátane hebrejských znamienok pre samohlásky.
V roku 1934 založilo revizionistické hnutie ako protiváhu centristicky a ľavicovo orientovanej odborovej centrály Histadrut odborový zväz Histadrut ha-ovdim ha-leumit.
Rocky Marciano

Rocky Marciano (rodený Rocco Francis Marchegiano; * 1. september 1923, Brockton, Massachusetts, USA – † 31. august 1969, blízko Newtonu, Iowa, USA) bol americký profesionálny boxer, svetový šampión v ťažkej váhe od 23. septembra 1952 do 30. novembra 1956. 
Marciano je jediný boxer, ktorý si udržal titul šampióna v ťažkej váhe a pritom nikdy neremizoval a nikdy neprehral. Jeho štatistika je 49 zápasov a 49 výhier. Svoj titul obhájil šesťkrát, vyzývateľmi boli Jersey Joe Walcott, Roland La Starza, Ezzard Charles (dvakrát), Don Cockell a Archie Moore.
Marciano zahynul tragicky pri leteckom nešťastí.
Lindsey Stirling (album)

Lindsey Stirling je debutový štúdiový album americkej huslistky, speváčky a skladateľky Lindsey Stirling, vydaný v roku 2012. Album produkoval Marko G.
V USA sa album v hitparáde Billboard 200 umiestnilo na 23. pozícii. V kategóriách Dance/Electronic a Classical bolo toto album dokonca najpredávanejšie. 13. miesto potom zaujalo v kategórii Independent.
Miloš Melicherík

Miloš Melicherík (*7. október 1974, Považská Bystrica) je slovenský hokejový útočník hrajúci na pozícii centra. Je odchovancom klubu Dukla Trenčín. 
Klubový hokej.
Milos Melicherík začal s hokejom v klube Dukla Trenčín. V drese Dukly Trenčín si prvýkrát zahral Extraligu v sezóne 1993/94. V tejto sezóne si zahral aj na Majstrovstvách Sveta Juniorov, kde nastúpil v 4 stretnutiach. Za Duklu Trenčín odohral ďalších 6 sezón. Pred sezónou 2000/01 podpísal svoju prvú zmluvu so zahraničným klubom. Tým klubom bol HC Havířov v českej Extralige. Počas sezóny si zahral aj za HC Prostějov v 1. hokejovej lige ČR. Po sezóne sa na jednu sezónu upísal klubu Grizzly Adams Wolsburg z 2. nemeckej ligy. Po ročnom pôsobení v Nemecku sa vrátil do Dukly Trenčín, ale sezónu dohral v klube MHC Martin. Od novej sezóny, ktorou bol ročník 2003/04 odišiel hrať hokej do Veľkej Británie. Zmluvu podpísal s klubom Guildford Flames. Za tím Guildford Flames hráva dodnes. Sezóna 2013/14 bola jeho jedenástou v tomto klube.
Od sezóny 2008/09 robí v klube aj hrajúceho asistenta trénera. Zároveň pôsobí v tomto klube aj ako hlavný tréner dorastencov.
Majstrovstvá sveta v basketbale mužov 1994

Majstrovstvá sveta v basketbale mužov 1994 boli v poradí 12. Majstrovstvá sveta v basketbale mužov, ktoré organizuje Medzinárodná basketbalová federácia (FIBA). Konali sa v dvoch kanadských mestách: Toronto a Hamilton od 4. august14. augusta 1994, za účasti 16 tímov. Neúspešnými kandidátmi na usporiadanie boli Austrália, Grécko, Juhoslávia, Kórejská republika, Mexiko a Portoriko. Nováčikmi turnaja boli družstvá Chorvátska a Ruska. Kanada bola prvá severoamerická a celkove desiata krajina, ktorá organizovala svetový šampionát mužov. Svoj tretí titul získalo družstvo , ktoré vo finále zvíťazilo nad . Bronzové získalo svoju prvú medailu.
Martin Madový

 
 
Martin Madový (*16. január 1971) je bývalý slovenský hokejový útočník. Je odchovancom klubu Dukla Trenčín.
Klubový hokej.
S hokejom začínal v Trenčíne v klube Dukla Trenčín. V sezóne 1988/89 si vybojoval reprezentačný dres Československa do 18 rokov. V sezóne 1989/90 absolvoval premiéru medzi mužmi, keď sa predstavil v 5 stretnutiach v drese Dukly Trenčín vo federálnej lige. V sezóne 1990/91 sa stal už stabilným členom kádra Dukly Trenčín. Aj v tejto sezóne si obliekol reprezentačný dres Československa. Tentokrát to bol, ale dres Československa do 20 rokov. Za Duklu Trenčín odohral nasledujúcich šesť sezón. Sezónu 1996/97 odohral v Extralige v drese klubu HK Spartak Dubnica nad Váhom. V tejto sezóne klub z Dubnice nad Váhom vypadol z Extraligy a Martin Madový podpísal zmluvu s klubom 1.EV Weiden z 2.nemeckej ligy. Po jednej sezóne strávenej v Nemecku sa vrátil do Dubnice, ktorá v tom čase hrala 1. hokejovú ligu SR. V tej sezóne po 20 kolách postúpili najlepšie dva kluby do Extraligy B, kde sa stretli so 6 klubmi z Extraligy. Tými mužstvami boli HK Spartak Dubnica nad Váhom a HK ŠKP Žilina. Týchto 8 klubov hralo o dve miesta v Extralige pre nasledujúcu sezónu. V tejto časti sezóny, ale už nehral za Dubnicu, ale za HK ŠKP Žilina. Pred sezónou 1999/00 podpísal zmluvu s HC Slovan Bratislava. Za Slovan nastúpil, ale v Extralige len na dva zápasy. Sezónu odohral v 1. hokejovej lige SR za klub HC Harvard Trnava, ktorá bola „B“ mužstvom Slovana Bratislava. Po sezóne odišiel hrať do Česka za klub HC Slovan Ústí nad Labem v miestnej 1.hokejovej lige. Po sezóne prestúpil do belgického klubu HYC Herentals za ktorý hrával v Belgickej lige (Belgian Championship) aj v Belgickom pohári (Belgian Cup). V sezóne 2003/04 odoral za HYC Herentals len Belgický Pohár. V Belgickom pohári odohral svojich posledných 16 stretnutí vo svojej kariére. Po skončení sezóny ukončil aktívnu činnosť.
KTM-6

KTM-6 (podľa unifikovaného označenia 71-606, iný názov je Ural-6) bol sovietsky prototyp elekričky podniku UKVZ, ktorá mala nahradiť masovo rozšírený typ KTM-5.
Hlavným rozdielom bolo nové predné, viac zaoblené čelo, ktoré malo pôsobiť modernejšie. Vymenený bol aj statický menič a výrazné zmenené osvetlenie vozňa.
Vývoj bol začatý v roku 1973, o tri roky neskôr vznikli dva prototypy, ktoré boli skúšané najskôr u výrobcu a neskôr v Čeľabinsku. Testy priniesli pomerne dobré výsledky, napr. sa ukázala nižšia spotreba elektriny. Jeden z prototypov bol tiež predstavený v roku 1976 na výstave v Moskve. Model KTM-6 však nebol nakoniec schválený do výroby; obe skúšobné električky tak zostali až do roku 1992 v UKVZ, niektoré ich prvky boli použité pri modernizáciách veľmi rozšíreného typu KTM-5.
KTM-21

KTM-21 (podľa unifikovaného označenia 71-621) je typ ruskej električky, navrhnutej a vyrobenej spoločnosťou UKVZ. Vychádza z električky typu KTM-19, ale niekoľko prvkov sa tu výrazne odlišuje (napr. dĺžka kabíny).
KTM-21 je experimentálny električkový vozeň, štandardnej koncepcie (jednosmerný, dlhý s vysokou podlahou). Je zástupcom novej generácie električiek z rady 616-619-621, ktoré boli nasadené do Moskvy. Sem bol privezený ku koncu roka 1999, vybavený nemeckým polopantografom (ktorý bol neskôr odstránený, vzhľadom na problémy s trolejovým krížením trolejbusovej siete) a niekoľko mesiacov testovaný. Nakoniec sa ale objavili problémy s rozmerom celej električky, nevhodný bol vzhľadom na konštrukciu vozovne (problémy s montážnou jamou). Celý projekt tak neuspel, jediná električka tohto typu je však stále v premávke a má evidenčné číslo 1000. V súčasnej dobe sa nachádza vo vozovni Apakova.
Elektrický rušeň 183

Elektrický rušeň 183 (predtým E 669.3, továrenské označenie Škoda 61E) je rušeň určený pre ťažkú nákladnú dopravu na jednosmernej napájacej sústave 3 kV. Táto rada vychádza z rušňov radu 182 oproti ktorým sú urobené len drobné úpravy. Rušeň vyrábala Škoda Plzeň v roku 1971.
História.
Rušne boli z výroby dodávané predovšetkým na Slovensko, len 8 strojov bolo dodaných do RD Olomouc. Aj tieto však boli koncom 70. rokov prevedené do slovenských RD. Stroj 183.044 vznikol preznačením stroja 182.063 pri veľkom rušení radu 182 na Slovensku na prelome rokov 2005/2006. Tento stroj mal byť už skôr zošrotovaný, ŽOS Vrútky ho však namiesto toho opravili a prostredníctvom ŽOS Zvolen mal byť predaný dopravcovi OKD, Doprava. Pri prevoze ho však ŽSR pre porušenie zmluvy o predaji zhabali.
Prevádzka.
Od apríla 2009 sú rušne tohto radu u ZSSK Cargo dislokované vo všetkých depách s jednosmernou trakciou. Na prelome rokov 2008/2009 mala OKD, Doprava niekoľko mesiacov prenajatý stroj 183.016.
Georges Brassens

Georges Brassens (* 22. október 1921, Sète, Francúzsko - † 29. október 1981, Saint-Gély-du-Fesc) bol francúzsky spevák a básnik. 
Dielo.
Georges Brassens napísal viac ako 200 piesní. Asi 130 z nich je zaznamenaných v jeho vlastnom prevedení na sérii 14 dlhohrajúcich albumov. Ďalej zhudobňoval a interpretoval aj starších francúzskych básnikov (napr. François Villon, Paul Verlaine, Victor Hugo, alebo Louis Aragon), za ktorých priameho pokračovateľa je považovaný . 
Svojimi textami napadal pokrytectvo, upätosť a spiatočníctvo francúzskej spoločnosti. Ako človek so sklonom k anarchistickému hnutiu zvlášť s obľubou mieril proti násiliu, inštitucionalizácii a vykonávateľom moci všetkého druhu (cirkev, byrokracia, súd, tlač). Jeho kritika je však nepriama, často využíva kontrast, kvetnatý jazyk a čierny humor, takže aj piesne zaoberajúce sa pochmúrnymi témami vyznievajú nakoniec veselo.
Tomu napomáha tiež jednoduchý, celkovú harmóniu podopierajúce hudobný sprievod (väčšinou len sprievodná gitara a kontrabas), prevažne durové melódie a jeho vlastný prednes.
Brassensovo dielo sa dodnes teší výnimočnej popularite. Už počas svojej aktívnej kariéry (50. - 70. roky) priamo inšpiroval celú generáciu pesničkárov a šansoniérov. Roku 1967 bol vyznamenaný Veľkou cenou Francúzskej akadémie za poéziu.
Sú mu venované desiatky dizertačných prác, po celom svete sa dobre predávajú jeho nahrávky, stále sa objavujú nové a nové interpretácie a - aj napriek mimoriadnej obtiažnosti - existujú preklady jeho piesní do viac ako 20 jazykov.
V roku 2005 sa umiestnil na 12. mieste v ankete o najväčšieho Francúza všetkých čias.
Fernandel

Fernandel, vlastným menom Fernand Joseph Désiré Contandin, (* 8. máj 1903, Marseille, Francúzsko – † 26. február 1971, Paríž, Francúzsko) bol francúzsky herec a spevák. 
Vyšiel zo sveta francúzskej operety a vaudeville, stal sa však aj známym filmovým hercom, k jeho popularite prispela predovšetkým postava Dona Camilla, ktorý v sérii filmov zvádzal v malom talianskom mestečku súboj s komunistickým starostom Peppone. Úspech filmov o svojráznom kňazovi ho katapultoval aj do Hollywoodu, kde jeho najúspešnejším počinom bol film "Paris Holiday", kde stál po boku Boba Hope. 
Mieru jeho popularity vo Francúzsku ukázala anketa Najväčší Francúz (obdoba 100 Greatest Britons, ktorá sa vo Francúzsku konala v roku 2005. Fernandel sa umiestnil na 13. mieste (pred Napoleonom Bonapartom, Karolom Veľkým, alebo François Mitterrand, ale aj pred svojimi vo svete slávnejšími kolegami de Funésom, či Gabinom).
Bochotnica

Bochotnica je dedina v juhovýchodnom Poľsku, ktorá je súčasťou gminy Kazimierz Dolny. Administratívne spadá pod Powiat puławski a Lubelské vojvodstvo. Leží medzi mestami Puławy a Lublin, neďaleko Nałęczówa, na brehu rieky Bystra. V roku 2010 v nej žilo 1500 obyvateľov.
Dejiny.
Dedina bola založená pravdepodobne v 14. storočí.
Majstrovstvá sveta v basketbale mužov 1998

Majstrovstvá sveta v basketbale mužov 1998 boli v poradí 13. Majstrovstvá sveta v basketbale mužov, ktoré organizuje Medzinárodná basketbalová federácia (FIBA). Konali sa v dvoch gréckych mestách: Atény a Pireus od 29. júla9. augusta 1998, za účasti 16 tímov. Nováčikmi turnaja boli družstvá FR Juhoslávie, Litvy a Nigérie. Titul získalo družstvo , ktoré vo finále zvíťazilo nad . Rusko sa štyrikrát za sebou (predtým dvakrát ako ) dostalo do finále, ale štvrtýkrát v ňom prehralo.
Turnaj bol zároveň jedným z kvalifikačných podujatí na Letné olympijské hry 2000, ktoré sa uskutočnili v Sydney. Kvalifikoval sa na ne iba víťaz.
Santiago Ramón y Cajal

Santiago Ramón y Cajal (* 1. máj 1852, Petilla de Aragón, Španielsko - † 17. október 1934, Madrid) bol španielsky histológ, lekár a nositeľ Nobelovej ceny za fyziológiu a medicínu (1906) za štúdium štruktúry nervovej sústavy. Je považovaný za jedného zo zakladateľov modernej vedy o nervovom systéme.
Životopis.
Vyučil sa za obuvníka. Študoval na výtvarnej škole odkiaľ ho vyhodili pre karikovanie profesorov. Otec anatóm ho priviedol k medicíne. V roku 1873 promoval na univerzite v Zaragoze, kde jeho otec prednášal anatómiu.
V roku 1877 spravil doktorát z medicíny v Madride. V roku 1879 sa oženil so Silveriou Fañanás García, narodili sa im štyri dcéry a traja synovia. V roku 1883 dostal miesto profesora anatómie na univerzite vo Valencii, v roku 1887 sa stal profesorom v Barcelone a v roku 1892 sa stal profesorom histológie v Madride, kde bol v roku 1899 menovaný za riadieľa ústavu pre biologický výskum "Instituto Nacional de Higiene". V roku 1922 založil "Laboratorio de Investigaciones Biológicas", neskôr premenované na "Instituto Cajal".
Jeho najdôležitejšie práce sa týkajú štruktúry centrálnej nervovej sústavy. Jeho ilustrácie mozgových buniek sa stále používajú na účely vzdelávania a odbornej prípravy.
V mikroskopickej anatómii bol po ňom pomenovaný typ neurónov mozgovej kôry – "horizontálne nervové bunky Ramóna y Cajal". V stene čreva opísal Ramón y Cajal zvláštnu populáciu buniek, o ktorých predpokladal, že majú charakter nervových buniek, keďže ich bolo možné zobraziť metódami bežne používanými v neurohistológii. Až neskôr sa ukázalo, že aj keď tieto bunky nemajú charakter nervových buniek, zohrávajú veľmi dôležitú úlohu v peristaltike ako tzv. udávače kroku (z angl. pacemaker cells). Na počesť Ramóna y Cajala boli eponymicky pomenované ako intersticiálne Cajalove bunky
Železničná stanica Bohumín

Železničná stanica Bohumín je železničná stanica v rovnomennom meste na adrese Adama Mickiewicze 67, ktoré sa nachádza v Moravskoslezskom kraji, asi 10 km severne od Ostravy, v blízkosti hraníc Poľska a Česka.
Dejiny.
Prvý vlak do Bohumína prišiel už 1. mája 1847, kedy bola otvorená Severná železnica cisára Ferdinanda (KFNB) z Viedne, čím sa pre krajinu sprístupnili sliezske bane. Krátkym spojovacím úsekom do pruského Annabergu (dnes Chałupki) bola 1. septembra 1848 KFNB napojená na pruskú trať, čím vzniklo železničné spojenie Viedne s Berlínom. Spojenie do Krakova bolo dosiahnuté použitím Krakovsko-hornosliezskej železnice (vedúcej pruským územím) a KFNB tak stačilo postaviť len trať z Bohumína do Osvienčimu, kde bola najbližšia zastávka už existujúcej trate. Celá trať z Viedne do Krakova tak bola sprejazdnená 1. marca 1856.
Už tak dôležitá stanica sa medzi významné dopravné uzly zaradila v roku 1869, kedy bol otvorený prvý úsek Košicko-bohumínskej železnice po Třinec. Po dobudovaní trate do Košíc v roku 1872 sa tak Bohumín stal cieľovou stanicou vlakov zo Slovenska a prestupnou stanicou cestujúcich v smere na Viedeň, Krakov i Berlín.
Trate.
Železničnou stanicou Bohumín prechádzajú železničné trate:
Majstrovstvá sveta v basketbale mužov 2002

Majstrovstvá sveta v basketbale mužov 2002 boli v poradí 14. Majstrovstvá sveta v basketbale mužov, ktoré organizuje Medzinárodná basketbalová federácia (FIBA). Konali sa v Indianapolise, v štáte Indiana, v Spojených štátoch od 29. augusta8. septembra 2002, za účasti 16 tímov. Nováčikmi turnaja boli družstvá Alžírska, Libanonu a Turecka. Titul obhájilo družstvo , ktoré vo finále zvíťazilo nad . Tá získala medailu po 52 rokoch a bronzové Nemecko vôbec svoju prvú medailu na MS.
Turnaj bol zároveň jedným z kvalifikačných podujatí na Letné olympijské hry 2004, ktoré sa uskutočnili v Aténach. Kvalifikoval sa na ne iba víťaz.
Na tomto turnaji sa akreditovalo 1 200 médií z 52 krajín, čo bolo o 200 menej ako na turnaji v roku 1998 v Grécku. Pri finálovom zápase juhoslovanského družstva zaplnilo belehradské ulice 150 000 fanúšikov a 100 000 ich vítalo pri návrate juhoslovanských hráčov do Belehradu.
Hannibal (seriál)

Hannibal je americký psychologický triler a hororový seriál. Vysielala ho americká NBC od 4. apríla 2013 do 29. augusta 2015.
Seriál a postavy sú založené na románe Červený drak od Thomasa Harrisa.
Na Slovensku sa seriál vysiela od 22. septembra 2014.
Dej.
Will Graham je poverený Jackom Crawfordom, špeciálnym agentom FBI, vyšetrovaním zmiznutí 8 dievčat z Minnesoty. Graham pomáha FBI aj s vyšetrovaním niekoľkých ďalších vrážd. Crawford sa rozhodne, aby s Grahamom spolupracoval psychiater Hannibal Lecter, o ktorom však netušia, že je sériový vrah.
Série a časti.
Každá časť prvej série nesie názov podľa francúzskej kuchyne, časti druhej série podľa kuchyne japonskej, prvých 7 častí tretej série podľa talianskej kuchyne, nasledujúcich 5 podľa série malieb Williama Blaka a názov poslednej časti je citácia z knihy Zjavenia apoštola Jána 6, 16.
KTM-23

KTM-23 (podľa unifikovaného označenia 71 – 623) je typ ruskej električky vyrábanej spoločnosťou UKVZ od roku 2009. V Júli 2015 bolo vyrobených celkom 233 vozňov.
Električka je dlhá a v strednej časti má nízkopodlažnú časť (40% z celkovej plochy vozidla). Pre cestujúcich slúžia štyri dvere umiestnené na pravej časti vozidla. Vozeň poháňajú štyri asynchrónne motory s výkonom 4x 50 kw.
KTM-31

KTM-31 (podľa unifikovaného označenia 71-631) je typ ruskej, čiastočne nízkopodlažnej, šesťnápravovej a kĺbovej električky vyrábanej spoločnosťou UKVZ. Električky sa výrábajú ako v jednosmernej, tak aj obojsmernej verzii. V júni 2014 bolo vyrobených spolu 22 vozidiel, z toho 19 premáva v Petrohrade a 3 sú odstavené u výrobcu. Cena jedného vozidla je 41 miliónov rubľov.
Pierre-Ernest Weiss

Pierre-Ernest Weiss (* 25. marec 1865, Mulhouse - † 24. október 1940, Lyon; v nemeckom prepise často uvádzaný ako Weiß) bol významný alsaský fyzik. Patrí medzi priekopníkov v skúmaní para- a feromagnetizmu, objasnenil teplotnú závislosť magnetizácie, známu dnes ako Curieho-Weissov zákon. Taktiež rrozvinul teóriu takzvaných Weissových domén.
Životopis.
Pierre-Ernest Weiss absolvoval v roku 1887 inžinierske štúdium na Zürišskej polytechnike ako najlepší v ročníku. Nasledujúci rok prešiel na École Normale Supérieure v Paríži, kde sa začal zaoberať fyzikou. V roku 1895 odišiel na univerzitu v Rennes, o štyri roky neskôr pôsobil na univerzite v Lyone a v roku 1902 bol menovaný profesorom na polytechnike v Zürichu, kde bol vedúcim laboratória pre štúdium magnetických javov. V roku 1908 spoluzakladal Švajčiarsku fyzikálnu spoločnosť. V roku 1919 sa stal vedúcim fyzikálneho inštitútu univerzity v Štrasburgu. V roku 1926 bol prijatý na parížsku Akadémiu. 
Weiss položil základy para a feromagnetizmu, objasnil hlavne teplotnú závislosť magnetizácie. Objavil takzvané Weissove domény a kvantové vlastnosti magnetických momentov atómov. Taktiež rozvinul teóriu Pierra Curieho do podoby známej dnes ako Curieho-Weissov zákon. So svojím priateľom Heike Kamerlinghom Onnesom, sa zaoberal magnetizmom pri veľmi nízkych teplotách. Jeho najdôležitejšiou publikáciou je dielom "Le magnétisme" z roku 1926.
The Riddle

„The Riddle“ je skladba anglického pop rockového hudobníka Nika Kershawa. Bola vydaná v roku 1984 ako hlavný singel z rovnomenného albumu. V britskom rebríčku UK Singles Chart dosiahla 3. miesto.
Zoznam skladieb.
7" Single (WEA NIK 6)
A The Riddle - 3:52 
B Progress (Live) - 3:02
12" Single (WEA NIKT 6)
A The Riddle (Extended Riddle) - 5:08
B Progress (Live) - 3:02
Cassette Single (WEA NIKC 6)
A1 The Riddle - 3:52
A2 Interview 
A3 Progress (Live) - 3:02
B1 I Won't Let the Sun Go Down on Me (Extended Mix) 
B2 Wouldn't It Be Good (Extended Mix)
Zostava a personál.
The Riddle
Produkovaná Petrom Collinsom
Výroba
Nahrané naživo v Hammersmith Odeon.
Mixované Simonom Boswellom
The Riddle (Extended Riddle)
Produovaná Petrom Collinsom
Extended mix je nazvaný "Special Extended Mix" na obale a "Extended Riddle" vo vydavateľstve.
Verzia Gigi D’Agostina.
„The Riddle“ bola upravená do tanečnej verzie Gigi D’Agostinom, a vydaná na jeho albume "L’Amour Tourjours". Text piesne je zachovaný, ale tempo je rýchlejšie.
Majstrovstvá sveta v basketbale mužov 2006

Majstrovstvá sveta v basketbale mužov 2006 boli v poradí 15. Majstrovstvá sveta v basketbale mužov, ktoré organizuje Medzinárodná basketbalová federácia (FIBA). Konali sa v piatich japonských mestách: Hamamacu, Hirošima, Saitama, Sapporo a Sendai, od 19. augusta3. septembra 2006, za účasti 24 tímov. Počet tímov sa oproti minulým turnajom zvýšil o 8 družstiev. Nováčikmi turnaja boli družstvá Kataru a Slovinska. Titul získalo družstvo , ktoré vo finále zvíťazilo nad . Obe družstvá získali svoju prvú medailu na MS.
Turnaj bol zároveň jedným z kvalifikačných podujatí na Letné olympijské hry 2008, ktoré sa uskutočnili v Pekingu. Kvalifikoval sa na ne iba víťaz.
Pôvodnymi kandidátmi na usporiadanie šampionátu bolo 7 krajín: Austrália, Francúzsko, Portoriko, Rusko, Srbsko a Čierna Hora, Taliansko a Turecko.